Úradný vestník L 070 , 09/03/2004 S. 0030 - 0031



Nariadenie Komisie (ES) č. 430/2004 zo 4. marca 2004, ktorými sa stanovujú štandardné hodnoty používané pri výpočte finančnej kompenzácie a zodpovedajúcej zálohy pri produktoch rybolovu stiahnutých z trhu v rybárskom roku 2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s produktmi rybolovu a akvakultúry [1], najmä na jeho článok 21 ods. 5 a 8, keďže: (1) Nariadenie (ES) č. 104/2000 poskytuje finančnú kompenzáciu, ktorá sa má zaplatiť produkujúcim organizáciám, ktoré za určitých podmienok stiahnu produkty uvedené v prílohe I(A) a (B) k tomuto nariadeniu. Výška takejto finančnej kompenzácie by mala byť znížená o štandardné hodnoty v prípade výrobkov určených na iné účely ako na ľudskú spotrebu. (2) Nariadenie Komisie (ES) č. 2493/2001 z 19. decembra 2001 o odbyte určitých výrobkov rybolovu, ktoré boli stiahnuté z trhu [2], špecifikuje spôsoby odbytu výrobkov stiahnutých z trhu. Hodnota takýchto výrobkov by mala byť stanovená na štandardnej úrovni pri každom z týchto spôsobov odbytu so zreteľom na priemerné zisky, ktoré možno dosiahnuť pri takomto odbyte v jednotlivých členských štátoch. (3) V zmysle článku 7 nariadenia Komisie (ES) č. 2509/2000 z 15. novembra 2000, ktoré obsahuje podrobné pravidlá uplatňovania nariadenia Rady (ES) č. 104/2000 týkajúceho sa finančnej kompenzácie za stiahnutie určitých výrobkov rybolovu [3], špeciálne pravidlá stanovujú, že ak výrobná organizácia alebo jeden z jej členov uvoľní svoje výrobky na predaj v členskom štáte inom ako štát, v ktorom je evidovaný, musí informovať orgán, ktorý prideľuje finančnú pomoc. Týmto orgánom je jeden z členských štátov, v ktorom je evidovaná výrobná organizácia. Odpočítateľná paušálna suma by preto mala byť taká, aká sa uplatňuje v príslušnom členskom štáte. (4) Rovnaký spôsob výpočtu by sa mal použiť pri zálohách na finančnú kompenzáciu, ako je stanovené v článku 6 nariadenia (ES) č. 2509/2000. (5) Opatrenia stanovené v tomto nariadení sú v súlade so stanoviskom Riadiaceho výboru pre produkty rybolovu, PRIJALA TOTO NARIADENIE: Článok 1 V rybárskom roku 2004 sú paušálne sumy používané pri výpočte finančnej kompenzácie a príslušné zálohy za produkty rybolovu, ktoré produkčné organizácie stiahli z trhu a určili ich na iné účely ako na ľudskú spotrebu v zmysle článku 21 ods. 5 nariadenia (ES) č. 104/2000, uvedené v prílohe k tomuto nariadeniu. Článok 2 Paušálne sumy odpočítané od finančnej kompenzácie a príslušné zálohy budú rovnaké ako v členskom štáte, v ktorom je výrobná organizácia evidovaná. Článok 3 Toto nariadenie nadobudne účinnosť deň po jeho uverejnení v Úradnom vestníku Európskej únie. Bude sa uplatňovať od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. marca 2004 Za Komisiu Franz Fischler člen Komisie [1] Ú. v. ES L 17, 21.1.2000, s. 22. [2] Ú. v. ES L 337, 20.12.2001, s. 20. [3] Ú. v. ES L 289, 16.11.2000, s. 11. -------------------------------------------------- PRÍLOHA Paušálne hodnoty Použitie výrobkov stiahnutých z trhu | EUR/tona | 1.Použitie týchto druhov do krmív: a)Sleď druhu Clupea harengus a makrely druhu Scomber scombrus a Scomber japonicus: –Dánsko a Švédsko | 70 | –Spojené kráľovstv | 50 | –iné členské štáty | 17 | –Francúzsko | 1 | b)Garnáty druhu Crangon crangon a hlbokomorské krevety (Pandalus borealis): –Dánsko a Švédsko | 0 | –iné členské štáty | 10 | c)Iné výrobky: –Dánsko | 40 | –Švédsko, Portugalsko a Írsko | 17 | –Spojené kráľovstvo | 28 | –iné členské štáty | 1 | 2.Použitie čerstvých alebo konzervovaných krmív: a)Sardinky druhu Sardina pilchardus a kapár (Engraulis spp.): –všetky členské štáty | 8 | b)Iné výrobky: –Švédsko | 0 | –Francúzsko | 30 | –iné členské štáty | 38 | 3.Použitie ako návnada: –Francúzsko | 50 | –iné členské štáty | 10 | 4.Použitie na iné účely ako krmivá | 0 | --------------------------------------------------